De kan ånde lettet op i Hals. For det er ikke alle, der har kunnet se fidusen i, at de to pensionerede isbrydere Danbjørn og Isbjørn de seneste syv år har ligget bag låst hegn i Hals Havn. - Det var i og for sig rigtig godt, da de kom hertil. Det gav en masse omtale. Men sådan som de ser ud i dag, synes jeg, at det er noget rigtig skidt. Og det er ærgerligt, at vi ikke må have lov til at bruge dem konstruktivt, sagde Jens Jørgensen, der ejer tøjbutikken ”hos Pia” i Hals, til TV2 Nord i sidste uge. Nu er de to isbrydere imidlertid solgt. Det bekræfter Forsvarets materiel- og indkøbsstyrelse overfor TV2 Nord. De to isbrydere har været sendt i international udbud, og den 30. juni accepterede forsvaret 'det mest økonomisk fordelagtige tilbud på miljørigtig ophugning'. Tilbuddet kom fra en dansk køber, der på nuværende tidspunkt gerne vil være anonym. Ifølge Forsvaret vil mest muligt af de to skibe blive genanvendt. Skibene vil blive klargjort til bugsering med slæbebåd i løbet af august eller september af den anonyme køber. Du kan se sidste uges indslag om isbryderne her:
Do to isbrydere er solgt til en dansk køber, der ikke vil have sit navn frem.